রাহুলের ধর্মই পালন করছেন এবং এটা পুরুষের ধর্ম। তাই তাঁরা চীবরকে ধুতির মতো করে কোমরে গোঁজ দিয়েই পরিধান করতেন। অপরদিকে ভিক্ষুরা বুদ্ধের নামে যেই ধর্মপলান করেন তা হচ্ছে মেয়েদের ধর্ম। তাই তাঁরা চীবর পরিধান করেন মেয়েদের মতো করে। চাকমাদের আরো একটি বিশ্বাস প্রচলিত ছিল যে, ভিক্ষুজীবন গ্রহণ করতে হয় বৃদ্ধকালে, যৌবনে বা অল্প বয়সে ভিক্ষুত্ব গ্রহণ অনুচিত। এ জাতীয় ধারণাটা সনাতন বৈদিক সমাজের চারি আশ্রম (চতুরাশ্রম) প্রথার বানপ্রস্থ ধারণাপ্রসূত বলা চলে।